**KONKURSA**

**„Carnikavas konditorejas gardums 2016”**

**NOLIKUMS**

1. **Konkursa organizētāji**

Carnikavas invalīdu biedrība Ilzes Tjarves vadībā, Ramona Punkstiņa sadarbībā ar Carnikavas novada domi, Tautas namu “Ozolaine”, biedrību “Kalngalieši”, senioru biedrību “Paeglis”, senioru klubu “Senči”, biedrību “Gaujas ciems”, biedrību “Garciemieši”, biedrību “Nākotnes iela”.

**Konkursa norises vieta/laiks**

Carnikavas muižas parks 2016.gada 27.marts no plkst. 12.00 – 15.00.

1. **Konkursa mērķis**
   1. Apzināt un popularizēt konditorejas mājražošanu Carnikavas novadā.
   2. Iedrošināt novada iedzīvotājus un tādas sociālas grupas pārstāvjus kā pensionāri, jaunās un daudzbērnu māmiņas, cilvēkus ar kustību traucējumiem, savu vaļasprieku veidot kā mazu biznesu.
   3. Iedibināt jaunu tradīciju sabiedriskam pasākumam Carnikavas novadā.
2. **Konkursa dalībnieki:** 
   1. Ikviens Carnikavas novada iedzīvotājs, kura vaļasprieks un aizraušanās ir dažādu konditorejas izstrādājumu izgatavošana mājas apstākļos.

**Pieteikšanās konkursā:**

* 1. Savu gatavību pretendenti apliecina, ***līdz 2016. gada 23. martam*** iesniedzot aizpildītu pieteikuma anketu (sk. šī nolikuma pielikumu) un iemaksājot drošības naudu 10,00 EUR apmērā, kas visiem Dalībniekiem tiks atmaksāta.
  2. Pieteikuma veidlapu var iesniegt personīgi Carnikavas Tautas namā „Ozolaine”, Jūras iela 1a, tālr.67993688, vai nosūtot uz e-pastu: [ramona.punkstina@inbox.lv](mailto:ramona.punkstina@inbox.lv).
  3. Drošības naudu pretendents iemaksā biedrībai, atnākot uz Tautas namu, pretī saņemot apzīmogotu garantijas kartiņu par dalību konkursā

vai

pārskaitot drošības naudu uz Carnikavas invalīdu biedrības kontu LV61UNLA0050016497416, norādot savu vārdu, uzvārdu un mērķi: Carnikavas konditorejas gardumu konkursam 2016 drošības naudas iemaksa.

* 1. Par konkursa Dalībnieku tiek uzskatīta persona, kura saskaņā ar šī konkursa nolikumu ir izpildījusi visus pieteikšanās nosacījumus un piedalās ar savu gardumu konkursa norises vietā un laikā.
  2. Konkursa dalībnieku skaits ir ierobežots līdz 15 dalībniekiem saistībā ar balvu fondu konkursa budžeta ietvaros.
  3. Drošības nauda tiks atmaksāta atpakaļ visiem Dalībniekiem:
     1. Ja tā iemaksāta Tautas namā, tad uzrādot Tautas nama izsniegtu apzīmogotu garantijas kartiņu par dalību konkursā - konkursa norises dienā.
     2. Ja tā iemaksāta pārskaitot uz bankas kontu , tad 5 darba dienu laikā pēc konkursa norises laika.
     3. Ja līdz pieteikšanās dienai t.i. 23.martā tiek konstatēts nepietiekams dalībnieku skaits, tad drošības nauda tiek atmaksāta atpakaļ dalībniekiem saskaņā ar 3.7.1 un 3.7.2 termiņiem.
  4. Drošības nauda netiek atmaksāta, ja dalībnieks nav ieradies uz konkursu.

1. **Konkursa apraksts un norises kārtība**
   1. Konkursā var piedalīties ar konditorejas izstrādājumiem jeb gardumiem - saldiem un/vai sāļiem - tortes, kūkas, keksi, pīrāgi, smalkmaizītes, mafini, cepumi.
   2. Konkursa **tēma** **ir** **Lieldienu gardumi**.
   3. Konkursā tiek izstādīti prezentācijai un degustēšanai konditorejas izstrādājumi, kas nav ierobežoti skaitā, atbilst konkursa tēmai un to kopējais svars ir vismaz 1 kg.
   4. Konkursanti konditorejas gardumus izgatavo neklātienē, gatavo izstrādājumu izstādot pašiem klātesot Carnikavas muižas parkā speciāli aprīkotā teltī (sk. 7.1.p).
   5. Prezentējamajam gardumam jābūt klāt pievienotai vizuālai informācijai papīra veidā ar tā izgatavotāja vārdu, uzvārdu, garduma nosaukumu, izgatavošanas vietu un galvenajām garduma sastāvdaļām.
   6. Konkursa pasākuma dienā žūrijai jāiesniedz prezentējamā konditorejas garduma apraksts un recepte par tā sastāvu uz vienas lapas.
   7. Konkursa dalībniekiem ir jāpiedalās un jāatbild uz žūrijas jautājumiem par tās sastāvu, gatavošanu u.t.t.
   8. Konkursa dalībnieki var prezentēt savu konditorejas gardumu, savu talantu tā gatavošanā, piesaistot konkursa apmeklētāju uzmanību, izstādīt diplomus, pateicības rakstus (ja tādi ir), dalīt vizītkartes u.t.t.
   9. Konkursa dalībniekiem beigu daļā ir paredzēta pieaicināta šefpavāra vadīta konsultācija par jaunumiem konditorejas pasaulē.
2. **Konkursa apmeklētāji**
   1. Konkursa norises laikā apmeklētājiem ieeja ir bez maksas.
   2. Iespēja iegādāties degustācijas karti par 1,00 euro.
   3. Degustācijas karte kalpos kā loterijas biļete, un iespēja nogaršot interesējošos gardumus.
   4. Saņemot degustācijas karti, vienlaicīgi tiks izsniegts žetons, ar kuru varēs izteikt/veikt balsojumu par favorītgardumu.
   5. Konkursa apmeklētājiem tiks organizēta dalība izlozē, kuras laikā 3 laimīgās degustācijas kartes īpašnieki saņems Carnikavas konditorejas mājražotāja/konkursa žūrijas locekļa prezentgardumu.
   6. Konkursa apmeklētājiem kā papildus izklaide tiks nodrošināti dažādi ar Lieldienām saistīti pasākumi, kurus organizēs Tautas nama vadība.
3. **Konkursa norises secība (orientējoša):**

11.30-12.00. konkursa dalībnieku reģistrācija un iekārtošanās prezentācijai

Carnikavas muižas parkā

12.00-12.30 konkursa konditorejas gardumu prezentācija

12.30-13.00 konkursa gardumu degustācija

13.00-13.30 vērtēšanas kritēriju apkopošana, priekšnesumi;

13.30-14.00 konkursa dalībnieku un loterijas uzvarētāju apbalvošana;

14.00-15.00 pieaicināta šefpavāra vadīta konsultācija

tikai konkursa dalībniekiem.

1. **Konkursa tehniskais nodrošinājums**
   1. Konkursa organizētāji nodrošina konkursa dalībnieku darbu prezentācijas galdus, galdautus, vienreizējās lietošanas šķīvjus ar piederumiem, papīra dvieļus un salvetes degustācijai, papīra lapas, kastītes balsošanai, atkritumu maisus, tēju, medu, cukuru, zīmodziņus un tinti.
   2. Konkursa dalībniekiem pašiem papildus jāsagādā konditorejas gardumu prezentācijas pamatne/šķīvis, nazis sagriešanai (ja tas nepieciešams), iepriekš sagatavotas informācijas lapas.
2. **Konkursa vērtēšanas kritēriji**

9.1. Profesionāls konditors (no 1-10 punktu sistēmā) vērtēs konkursā izstādītos konditorejas gardumus pēc sekojošiem kritērijiem:

* Novitāte / improvizācija
* Atbilstība konkursa tēmai un nosacījumiem
* Krāsu salikums un kompozīcija
* Garšas un to saderība
* Izstrādājuma kvalitāte

9.2. Viena prezentācijas garduma maksimālais punktu skaits 50 punkti.

1. **Konkursa žūrijas locekļi**
   1. Piesaistītais profesionālais konditors
   2. Vietējais konditorejas izstrādājumu mājražotājs
   3. Gardēdis
2. **Konkursa balva:** 
   1. Konkursa dalībniekiem tiks nodrošināta zināšanu papildināšana šefpavāra vadītā konsultācijā Carnikavas Tautas namā „Ozolaine” mazajā zālē par jaunumiem konditorejas pasaulē.
   2. Pēc žūrijas vērtējuma 1; 2 un 3 vietas ieguvušie dalībnieki saņems dāvanu karti 70; 60 un 50 euro vērtībā - piederumu, izejvielu iegādei konditorejas izstrādājumu izgatavošanas procesā.
   3. Tiks piešķirtas dažādu titulu balvas, ko nosaka žūrija, konkursa atbalstītāji un apmeklētāji.
   4. Katrs konkursa dalībnieks, kas neiegūs pirmo, otro vai trešo vietu, saņems dāvanu karti 15 euro apmērā kā pateicību par dalību konkursā.
3. **Papildus uzziņas**

Par konkursu var interesēties, rakstot uz [ramona.punkstina@inbox.lv](mailto:ramona.punkstina@inbox.lv)

vai zvanot **Ramonai Punkstiņai - 29351670 ; Ilzei Tjarvei – 29232048**

* 1. Dalību konkursā piesaka iesniedzot aizpildītu pieteikuma anketu ar savu meistarklases konditorejas garduma īsu aprakstu (sk. Pielikumā un <https://gardumukonkurss.wordpress.com/2015/03/11/konkursa-dalibnieka-pieteikuma-veidlapa/> ).